En setiembre de 1205 ye decumentau que l'abat d'o monesterio de Mont Aragón, Ferrando, concede por dos cheneracions a Pedro Sanfelipe de Larbesa y a la suya muller Martina, as posesions que teneba o monesterio de Fanlo en Centenero, difueras d'un molín (doc. 138). En l'anyo 1234 serán Domingo Claviger y a suya muller Jordana qui concedan quantas posesions en Larbesa a os monesterios de Fanlo, Sant Veturián y Mont Aragón (doc. 160). Bi ha tamién dos decumentos más de l'anyo 1235 (docs. 161 y 162) que fan referencia a heredatz de Gil de Gronostué en Larbesa. Amás en un decumento de l'1 d'abril de 1270 se nombra a Adam de Larbessa (doc. 170).